Kaunotar
Kaikk’ on oivaa, mitä mielin,
 Sukkelaa, mit’ arvelen;
 Kaikki kuiskaa mesikielin:
 ”Ootte kaunoinen!”

 Yksi kiittää silmän tulta,
 Toinen vartta solakkaa; –
 Enkö saane, peili, sulta
 Seikkaa tiedustaa?

 Peilikin jos silmin vainen,
 Nään tok’ oitis enemmän,
 Kuin tuo liuma liehamainen
 Illan pitkähän.

 Kyllä kiitos hauskaa oisi,
 Vaikk’ on kiitos tuulonen,
 Jos se sydämelle soisi,
 Ei vaan poskellen.

 Tän vuoks’ heill’ on sanat suulla,
 Tätä lempi tarkoittaa:
 Sydän parka vaan ei kuulla
 Lemmen sanaa saa.